|  |
| --- |
| **SVEIO KYRKJELEGE FELLESRÅD****Møteprotokoll** |
| **Møtedato: Møte nr. 4 – Tysdag 21.februar 2023 kl. 1630-1800** |
| **Følgjande medlemmer/vara møtte:** Johannes Flatnes (leiar), Maren K.L. Bårdsen, Tor Helge Hardeland, Leiv Rossehaug, Arild Steinsland og Solveig Brynjelsen  |
| **Forfall:** Øyvind Tislavoll (nestleiar) og Kristi Tveitaskog |
|  |
| **Tekst for dagen ved Arild Steinsland** |
| **Saker som vart behandla:****6/2023 Godkjenning av referat og innkalling.****7/2023 Valestrand Kyrkje – Maling****8/2023 Rekneskap 2022****9/2023 Årsmelding 2022****10/2023 Verneplan for Gravplassar** **11/2023 Restaurering av altertavle i Valestrand Kyrkje** |
| **Sveio, 22.02.2023****Sign****Johannes Flatnes Ottar Krakk****Leiar Fellesrådet Kyrkjeverje** |
|  |

Maren K.L. Bårdsen Solveig Brynjelsen

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.23 | 6/2023 | Ottar Krakk | Websak: 21/2 -012 |

**6/2023 Godkjenning av referat og innkalling.**

* **Referat og innkalling vart godkjent**

 **Informasjon og Skriv**

* Mottatt brev om tilskudd til valgjennomføring, Kr. 51217,- i tilskot til Sveio KF
* Orientering om tilsettingsprosessen – ny kyrkjeverje

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.2023 | 7/2023 | Ottar Krakk | Websak: 21/2 -012 |

**Sak 7/2023 Valestrand Kyrkje – Maling**

Valestrand kyrkje har behov for maling. Det er 10 år sidan sist den vart mala og treverket er til dels slite og det er starta avflassing av maling, særleg der det er høvla treverk.

Taket på nordsida av kyrkja har fått mykje groing av mose og treng reinskast. Det er og behov for reinsking av takrenner mv.

Nokre av vinduene vil og ha behov for kitting av deler av rutene.

Kledning er i utgangspunktet i god stand då den vart skifta for omlag 10 år sidan. Nokre få stader er det gamle treverket framleis i bruk og det er observert skader som kan gje behov for utskifting av nokre kledningsbord mv. Her vil omfanget først bli kjent når stillas/lift er på plass og gammal maling er fjerna.

Behovet har vore kjent over tid og Sveio kommune har løyvd kr. 300.000,- til prosjektet i sitt budsjett for 2023. Sveio kommune har og løyvd kr 150.000,- til 150 års jubileet for Valestrand Kyrkje. Jubileet skal markerast hausten 2023.

Det er innhenta anbod på arbeidet. Ei rekke lokale malingsaktørar har blitt invitert til å koma med tilbod på maling. Ved fristen sitt utløp var det kome inn to tilbod.

Begge tilboda ligg over dei løyvde summane frå Sveio kommune.

Tilbod 1: 458000,- + mva (Vindafjord Vaske og Maletjenester as)

Tilbod 2: 383050 ,- + mva (NST Byggservice as)

Tilboda er noko ulikt delt opp, her er det total sum som er oppgitt.

Ingen av tilboda inneheld reperasjon/utskifting av treverk. Det er i utlysinga presisert at det skal leggast til rette for at slikt arbeid kan utførast medan stillas/lift er på staden.

Tilbodsgivar 2 har eigne personell som kan utføra tømrararbeid for timebetaling.

Kyrkjeverja vil tilrå at me her legg inn ein forventa kostnad på 10-17000,- utover tilbodssummen.

Dersom arbeidet skal gjennomførast i 2023 må det derfor ytterlegare finansiering til.

Ein av mulighetene er å nytta fondsmidlar til arbeidet. Det er tidlegare sett av midlar til «Rehabilitering Kyrkjebygg»/Vedlikehaldsfond. Fondet er nå på kr. 272428,- Maling er i utgangspunktet ikkje rehabilitering med ordinert vedlikehald. Det vil imidlertid vera opp til Fellesrådet og disponera desse fondsmidlane.

Komiteen for 150 års jubileet har eit disponibelt beløp til å få gjennomført arrangement og oppgraderingar av/rundt kyrkja. Det kan vera mulig at noko av midlane som er sett av til jubileet kan nyttast til maling av kyrkja.

**Vurdering:**

Kyrkjeverja vurderer det slik at me bør prøva å få gjennomført arbeidet i 2023. Det er stor forskjell på tilboda og kyrkjeverje vil føreslå at me aksepterer det lågaste tilbodet på kr. 383050,- Dette har som føresetnad at me får til ei finansiering av den delen av kostanden som går ut over kommenal løyving.

Kyrkjeverja vil tilrå ein dialog med komiteen for jubileet om ei delfinansiering gjennom midlar som er disponible for jubileet.

Det vil uansett vera behov for annan finansiering. Kyrkjeverja vil derfor føreslå at det kan nyttast inntil kr. 100.000,- av «Vedlikehaldsfond» for å sikra gjennomføring av prosjektet.

**Kyrkjeverja sitt framlegg til vedtak:**

1. Sveio Kyrkjelege Fellesråd inngår avtale med NST Byggservice om maling mv. av Valestrand Kyrkje
2. Finansiering skjer gjennom:
	1. Kommunal løyving på kr 300.000,-
	2. Bidrag frå midlar til jubileet for kyrkja
	3. Fullfinansiering via midlar frå Disposisjonsfond(Vedlikehaldsfond) på inntil kr. 100.000,-

**Behandling i møte:**

Det vart uttrykt skuffelse over kommunalt bidrag til føremålet. Det vart drøfta om det var andre muligheter for å få ned kostnaden, inkludert ev dugnadsbidrag. Det vert utført betydeleg med dugnad med andre føremål ved kyrkja. Det er svært usikkert om budsjettet for jubileet til kyrkja har rom for særleg dekning av maling. Dette vil først vera klart ved utgangen av året eller tidlegast etter at jubileet er fullført i oktober 2023.

**Sveio kyrkjelege Fellesråd sitt vedtak:**

1. Sveio Kyrkjelege Fellesråd inngår avtale med NST Byggservice om maling mv. av Valestrand Kyrkje
2. Finansiering skjer gjennom:
	1. Kommunal løyving på kr 300.000,-
	2. Bidrag frå midlar til jubileet for kyrkja
	3. Fullfinansiering via midlar frå Disposisjonsfond(Vedlikehaldsfond) på inntil kr. 100.000,-

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.2023 | 8/2023 | Ottar Krakk | Websak: 21/2 -012 |

**Sak 8/2023 Rekneskap 2022**

Rekneskapet for 2022 ligg nå klart. Slik rekneskapen nå er avslutta går rekneskapen «i null». Ulike ansvarsområder har samtidig ulike faktorar med seg og det er disposisjonsfond som er brukt og eller tilført midlar i samband med avslutning av rekneskapen.

Eg vil nedanfor peika på ulike faktorar som er ein del av det økonomiske bildet til Fellesrådet.

**57100 – Administrasjon**

På dette ansvaret er den mest vesentlege avviket frå budsjett ei høgare inntekt frå renter. I tillegg har nokre lønskostnadar blitt flytta over på dette ansvaret. Dette gjeld kostnadar knytt til reinhald av soknehuset og utgiftene er refundert av Sveio soknehus.

**57200 Drift Kyrkjer**

Avvik frå budsjett her heng først og fremst saman med langtidsjukemelding med tilhøyrande sjukepengerefusjon samt bruk av vikar. Kostnadane til vikar har vore lågare enn refunderte sjukepengar. Det er likevel grunn til å påpeike at desse faktorane vil ha betyding inn i 2023-rekneskapen då noko av kostnadane for vikarbruken først vil bli synleg der.

Kostnadane til straum har i 2022 vore langt høgare enn budsjettert. Dette til tross for at tiltak for å redusera kostnadane er sett inn. Samtidig fekk me i 2023 eit ekstraordinert statleg tilskot på kr. 90.000,- Dette dekker omlag meirforbruket på straum målt mot budsjett. Det er forventa ein høgare kostnad i 2023 på grunn av endring i fastprisavtale. Det er heller ingen signal på statleg straumstøtte i 2023.

Det har i 2023 og blitt gjort noko nødvendig vedlikehald på kyrkjebygga, her under reperasjon av luker i tårnet på Sveio kyrkja samt deler av kostnadane for nye ledlysarmatur til flaumlys på kyrkjene (desse er fortsatt ikkje montert). Det var planlagt finansiering av ledlys frå fond, ev og med tilskot frå ei sentral støtteordning. Me fekk ikkje tilskot då det var langt frå nok tilskotsmidler i forhold til omsøkte midlar. Finansiering av resten av kostnadane til flaumlys må tas i 2023, og det må ev gjerast vurdering av om desse kostnadane då skal tas av fond.

Det vart i 2022 montert nytt lysanlegg inne i Førde kyrkja. Finansiering her skjedde gjennom overskot frå 2021 samt delfinansiering frå Soknerådet.

**57210 – Valestrand Kulturkyrkje**

Det var og i 2022 vanskeleg å gjennomføra arrangement som bar seg sjølv økonomisk. Billettinntektene er for låge til at kostnadane med artistar og andre aktørar vert dekka.

Underskotet på omlag 30.000,- vert dekka av eige fond for Kulturkyrkja.

**57300 Drift Kyrkjegardar**

Etter klare signal frå mellom anna Sveio kommune valte me og oppretthalda eit godt vedlikehald av gravplassane i Sveio og i 2022. Dette medførte til dels store overskridingar i budsjettet. Noko av kostnadane vart tatt inn av høgare inntekter frå «utanbygds gravferder» mv men ansvarsområdet kjem ut med eit underskot på omlag 100.000,- Overskot frå 2021 finaniserte innkjøp av ny sitjeklyppar.

**57410 Diakoni**

Dette ansvarsområdet gjekk i balanse. Offer til diakoni vart i år behalde av sokneråda. Dette var forsvarleg i år då lønskostnadane vart redusert pga. sjukefråvær.

**57420 Trusopplæring**

Dette ansvarsområdet hadde og i 2022 eit mindreforbruk. Hovudsakleg heng dette saman med lågare utgifter til materiell av ulik art. I tillegg steig dei statlege tilskota noko. Ein mindre del av overskotet er sett av til fond medan i overkant av kr. 54.000,- må nyttast til å dekka underskot på andre ansvarsområder. Dette då det i følge rekneskapsreglane ikkje kan setjast av meir midlar til disposisjonsfond enn det som er i overskot. Alle trusopplæringsmidlar som er mottatt frå sentralt hald er brukt opp.

**57430 Konfirmantarbeid**

Her har me i 2022 nytta noko meir enn det som var sett av. Både kostnadar og inntekter var lågare enn budsjettert. Det vart derfor nytta kr. 27000,- av fondsmidlar for å fullfinansiera ansvarsområdet. Dette heng og saman med at offer til konfirmantarbeid ved ein feil ikkje er blitt vidarebetalt til fellesrådet i 2022, men er beheldt i sokneråda sine rekneskap.

**57440 Kyrkjemusikk**

 Og på dette ansvarsområde har det blitt eit lite underskot i 2022. Dette heng og her saman med at offer er blitt behalde i sokna og ikkje ført vidare til Fellesrådet, jf. ovanfor.

**57430 Barnekor**

Og her er det eit mindreforbruk i 2022 på grunn av sjukefråvær. Noko av overskotet vert sett av til framtidige utgifter for barnekorarbeidet. Det resterande overskotet går til å dekka underskot på andre ansvarsområder.

**57600 Gravlegat**

Dette ansvarsområdet skal gå i balanse. HER vert kostnadar til stell av legatgraver ført.

**Ansvar 59300 Interne finanstransaksjonar**

Her vert midlar som skal til eignekapitalsinnskot i KLP stå samt at noko av overskotet frå 2021 vert sett av til fond. Dette er midlar som var sett av til ulike reiskapar innan gravplassdrifta. Desse vart først nytta i januar 2023.

**Samla drift**

Den samla oversikten viser at inntektene har gått ned og utgiftene har gått opp samanlikna med 2021. Netto driftsresultat, samla for alle ansvarsområda viser eit underskot på 47000,- i motsetnad til eit overskot på kr 232000,- i 2021. Korrigert for avsetnadar/bruk av fond kjem vi for 2022 i «null» medan me i 2021 kom ut med eit overskot på kr. 131000,- korrigert for fondsbruk/-avsetjingar.

Den viktigaste inntekta for Fellesrådet er driftstilskotet frå kommunen. Denne steig med 60000,- frå 2021 til 2022. Dette er langt lågare enn pris og lønsstigninga. Disposisjonsfonda er på omlag på same nivå ved utgangen av året som ved starten av året. Desse er ein god , men nødvendig buffer for periodar med ev. uforutsette utgifter, men og for komande år der det er budsjettert med større bruk av disposisjonsfond.

**Investering**

Innanfor investering viser kostnadane til ny sitjeklyppar, jf. innkjøp av denne for midlar som er løyvd av overskotet frå 2021. Dei andre kostnadane her er kostnadar i samband med mottbehandling mv av Sveio kyrkja og nytt brannvarslingsanlegg i Valestrand samt ulike kostnadar som er påløpt i samband med utviding av gravplassen på Eikeland. Desse kostnadane viser som «kalkulatoriske utgifter ved kommunal tenesteyting»

**Vurdering**

Rekneskapen som heilskap viser eit tilfredstillande resultat. Samtidig er det viktig å sjå på tala bak dette resultatet. Det er nokre ansvarsområder som har bidratt inn i dette resultatet samtidig som andre har hatt eit betydeleg meirforbruk. Ein vesentleg faktor for at det går «i null» i 2022 er sjukefråvær. At dette skal vera ein vesentleg faktor for at rekneskapen skal gå i balanse er særs bekymringsfullt. Det er vidare ikkje sett av midlar til fornying av arbeidsbil slik som føresett i budsjettet. Når me i tillegg veit at i 2023 vil det vera langt meir utfordrande å gå i balanse, på grunn av forventa auke i straumutgifter og generell pris og lønsvekst, samtidig med reduserte kommunale løyvingar er dette bekymringsfullt.

**Dokument i saka:**

* Sveio Kyrkjelege Fellesråd Rekneskap 2022

**Kyrkjeverja sitt framlegg til vedtak:**

* Sveio Kyrkjelege Fellesråd vedtar rekneskap 2022 under føresetnad av at revisor si godkjenning.

**Behandling i møte:**

Det vart på ny understreka at fellesrådet må sjå på korleis ein skal forholda seg til den vanskelege økonomiske situasjonen i 2023. Fellesrådet må få presentert ei ny sak der det fellesrådet får mulighet til å setje inn tiltak for drifta i 2023.

Det skal ikkje ver slik at det er sjukefråvær som sikrar eit rekneskap i balanse.

**Sveio kyrkjelege Fellesråd sitt vedtak:**

* Sveio Kyrkjelege Fellesråd vedtar rekneskap 2022 under føresetnad av at revisor si godkjenning.

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.2023 | 9/2023 | Ottar Krakk | Websak: 21/2 -012 |

**Sak 9/2023 Årsmelding 2022**

Framlegg til årsmelding for driftsåret 2022 ligg nå føre. Kyrkjeverja legg den fram for Fellesrådet til vurdering og vedtak. I årsmeldinga er det tatt med nokre hovudpunkt for arbeidet som er utført i året som har gått.

**Dokument i saka:**

* Årsmelding Sveio Kyrkjelege Fellesråd 2022

**Kyrkjeverja sitt framlegg til vedtak:**

Alt 1; Fellesrådet vedtek «Årsmelding 2022» for Sveio Kyrkjelege Fellesråd

Alt 2; Fellesrådet vedtek «Årsmelding 2022» for Sveio Kyrkjelege Fellesråd med følgjande endringar:

**Behandling i møte:**

Det vart påpeike noko behov for forbetra rettskriving i årsmeldinga.

**Sveio kyrkjelege Fellesråd sitt vedtak:**

Fellesrådet vedtek «Årsmelding 2022» for Sveio Kyrkjelege Fellesråd

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.2023 | 10/2023 | Ottar Krakk | Websak: 21/2 -012 |

**Sak 10/2023 Verneplan for Gravplassar**

Sak vedkomande verneplan for gravminne var til behandling i Fellesrådet sitt møte 24.11.2022. Her er saksframstillinga og vedtak i saka, sak 17/2022:

***17/2022 Verneplan for gravminne/-plassane***

*Vernearbeid for gravplassane er regulert av ulikt lovverk, mellom anna* [*Rundskriv Q-06/2020*](https://www.regjeringen.no/contentassets/00d635cb742944b2a7a441ea7f20635a/rundskriv-q-06-2020-1.pdf)

*Her i Sveio starta me eit arbeid for å få på plass ein verneplan for gravplassane her i Sveio hausten 2020. Arbeidet vart starta opp i forkant av dette rundskrivet, Q06/2020, men med utgangspunkt i ein* [*veiledar*](https://www.gravplassveileder.no/nb/vern/veileder-verneplan-for-gravplass/) *som kom i 2018.*

*Målet med planen er å legga til rette for gjenbruk av graver samtidig som me tek vare på verneverdige gravminner.*

*I arbeidet har det vore ei avveging mellom å gå svært grundig inn i bakgrunnsmateriale etc. og kva som er praktisk mulig ut frå kapasitetsomsyn.*

*Sveio Kyrkjelege Fellesråd hadde saka oppe i sitt møte 1.10.2020 og gjorde følgande vedtak (sak 27/2020;*

***Sveio Kyrkjelege Fellesråd sitt vedtak***

1. *Det vert utarbeida ein verneplan for gravplassane i Sveio*
2. *Det vert oppretta ei arbeidsgruppe for arbeidet.*
3. *Ein tek sikte på at ferdig plan er klar i juni 2021*

*Det vart sett ned ei prosjektgruppe beståande av;*

*Dagfinn F. Bjørge, arbeidsleiar i Fellesrådet*

*Ellen Tveit, konsulent ved Sveio Kulturkontor*

*Ottar Krakk, Kyrkjeverje, sekretær for arbeidet*

*Det vart vidare rekruttert inn omlag 15 frivillige som har gjort ein omfattande registreringsjobb av eldre gravminne. Kontorsekretær ved kyrkjekontoret, Brit K. Olsen har og tatt del i registreringsarbeidet.*

*Av ulike grunnar har arbeidet tatt betydeleg lenger tid enn venta. Arbeidet har vore omfattande og til dels vanskeleg å avgrense.*

*Det har undervegs og skjedd endringar i regelverket. I rundskrivet finn vi denne omtalen;*

* + 1. *Bevarings-/verneplan etter gravplassforskriften Lokal gravplassmyndighet kan vedta at områder av gravplassen eller enkeltgraver med gravminner og annet utstyr skal bevares, jf. gravplassforskriften § 27. Slikt vedtak skal nedfelles som egne bestemmelser i de lokale vedtektene og det bør utarbeides en verneplan for gravplassen. En verneplan etter gravplassforskriften vil være utfyllende og mer detaljert enn eventuelle bestemmelser i en kommuneplan eller en reguleringsplan. Det er utarbeidet en egen veileder for verneplan for gravplasser.*

*Tidlegare var det slik at gravminner over 60 år ikkje skulle fjernast utan godkjenning frå Fylkeskommunen. Her er grensene nå endra slik at det er dette som gjeld:*

*Gravminner i gravplassens eie som er eldre enn år 1900, og samiske gravminner fra år 1917 eller eldre, skal ikke flyttes eller fjernes før fylkeskommunen eller Sametinget har hatt anledning til å uttale seg, jf. pkt 3.6.1 om fredete gravminner.(Rundskriv punkt 3.6)*

*Det ligg nå føre eit utkast til plan. Utkastet legg opp til vern av omlag 100 gravminne samt at me gjer vedtak om vern av heile gravplassen på «Eikeland Gamle».*

*I dei høva det er festa graver må det inngås eigen avtale med festar om vern*

***Vurdering****:*

*Ein verneplan skal legga til rette både for vern og for gjenbruk av gravplassane. Kyrkjeverja sin vurdering er at den føreliggjande planen balanserer desse behova. Vi får vedtatt vern av eit godt utval av enkeltgravminne. Samtidig med dette får me gitt rom for å fjerna gravminne som er i dårleg stand og som hindrar effektivt vedlikehald av gravplassane. Ved å verna gravplassen «Eikeland Gamle» som ein heilskap får me og tatt vare på eit miljø som vil gje oss eit bilde av vekslande gravskikkar frå første delen av 1900 talet og fram til omlag 1970.*

*Sjølv om vern ikkje treng bety at festar seier opp festeavtalen er det grunn til å tru at nokre fleire festerar vil gjera det. Det økonomiske «tapet» her er samtidig svært avgrensa og det er etter kyrkjeverja si vurdering større fordeler med å få til eit meir effektivt vedlikehald av grøntanlegget når ein del eldre og til dels øydelagde gravminne kan fjernast.*

*Kyrkjeverja vil tilrå at planen i tråd med regleverket vert sendt ut på høyring.*

***Dokument i saka:***

* *Utkast: «Verneplan for gravminne/-plassane i Sveio»*

***Kyrkjeverja sitt framlegg til vedtak:***

1. *Verneplan for gravplassane i Sveio vert tatt til orientering.*
2. *Planen vert sendt ut på høyring med høyringsfrist 15.1.2023.*
3. *Kyrkjeverja fremjar planen for Fellesrådet på ny samt, inkludert framlegg til vedtekter for gravplassane når høyringsfristen er ute.*

***Behandling i møte:***

*Det vart påpeika nokre manglande bilde i planen samt informasjon om «Førde Nye» ved kyrkja. Det er og eit ønske om at det ved kvar gravplassomtala vert sagt noko om kva tid gravplassen vart tatt i bruk. Kan det og vera aktuelt å trykka planen opp som eit lite hefte?*

*Høyringsfristen er noko knapp og Fellesrådet ber om at den vert forlenga med ein månad.*

***Sveio Kyrkjelege Fellesråd sitt vedtak:***

1. *Verneplan for gravplassane i Sveio vert tatt til orientering.*
2. *Planen vert sendt ut på høyring med høyringsfrist 15.2 .2023.*
3. *Kyrkjeverja fremjar planen for Fellesrådet på ny samt, inkludert framlegg til vedtekter for gravplassane når høyringsfristen er ute.*

Saka vart sendt ut til høyring og det er mottatt to høyringsuttalelsar innan fristen 15.2.2023 Denne eine uttalen er frå Statsforvaltaren i Vestfold og Telemark og lyder:

*Vi visar til høyring av verneplan for gravplassane i Sveio kommune, dagsett 29.11.2022.*

*Vi har gått gjennom verneplanen og ser at det er lagt ned eit stort arbeid. Verneplanen har fokus på gravminna. Vi har ikkje lokal kunnskap, men planen syner å ha verna eit tenleg utval. For Eikeland gamle, er heile gravplassen verna. Dette vil gi eit godt bilde av utvikling av gravplassane over tid. Det kan vere tenleg å legge inn fråsegn i gravplassvedtektene for nye gravminne på denne gravplassen.*

*Vi har desse konkrete innspela til verneplanen:*

* *Det bør leggast inn eit kart i innleiinga (side 3) som visar plasseringa av alle gravplassane i kommunen.*
* *Det bør leggast inn bildetekst for alle bilete*
* *Dersom gravminner eldre enn 1900 vert flytta eller fjerna må dykk innhente uttale fra fylkeskommunen jamfør rundskriv Q-06/2020*
* *Vi rår til å legge inn kart for kvar gravplass som visar plassering av dei gravminna som er verna*
* *Gravminne som vert verna bør stå på sin opphavelege stad. Det å etablere ei museumsavdeling vil i nokre høve vere ei vesentleg endring av gravplassen som krev godkjenning frå statsforvaltaren etter gravplasslova § 4*
* *Deler av kyrkjegarden på Valen er registrert som mellomaldergravplass i Askeladden under namnet Valestrand middelalderske kirkegård (ID 85745-3) . Det tyder vel på at han har vore i bruk allereie i mellomalderen?*
* *Vi gjer merksam på gravplassforskrifta § 27 andre avsnitt: Gravplassvedtektene skal inneholde egne bestemmelser for de områder eller graver som vedtas bevart.*
* *Vern av gravminne i privat eige krev ein avtale, men grava kan framleis nyttast til gravlegging. Ho kan difor festast vidare og det kan takast inn festeavgift.*
* *Det vil være tenleg å lage ein skjøtsels- og vedlikehaldsplan for å følge opp verneplanen.*

*Lukke til med det vidare arbeidet!*

*Med venleg helsing*

*Åse Skrøvset
fagsjef gravplass*

Fleire av innspela frå Statsforvaltaren er nå innarbeida i nytt utkast til verneplan. Det er m.a. lagt inn eit kart som gir ein oversikt over kor dei ulike gravplassane er. Det er vidare lagt inn tekst under bilda. Me legg heller ikkje opp til fjerning og/eller flytting av gravminne som er eldre enn 1900. Når det gjeld kart over den einskilde gravplass og konkret plassering av det einskilde gravminne ser me ikkje at me har kapasitet og gode nok verktøy til å innarbeida dette. Samtidig ser me at det kunne vera nyttig. På sikt bør det vera eit mål å supplera verneplanen med ei slik oversikt.

Det er i planen berre to gravminne som vert foreslått flytta til ei eiga museumsavdeling. Dette er svært avgrensa og bør ikkje vera problematisk i forhold til «vesentleg endring av gravplassen».

Det er rett som Statsforvaltaren påpeike at registrering i Askeladden tyder på historie tilbake til Middelalderen for gravplassen ved Valen kapell. Samtidig er dette ein gravplass som har vore i kontinuerlig bruk og gravminne som ligg nær kapellet er frå 1900 talet. Det er i nytt utkast til plan tatt med opplysningar om at Valen kan ha vore i bruk og i middelalderen.

Ein del av gravminna som er foreslått verna er i privat eige. Festarane av desse gravene er allereie blitt kontakta og har blitt forelagt eit utkast ein avtale der det går fram at dei innanfor visse kriterie framleis kan nytta gravstaden. Samtidig er det nok slik at dei fleste ser dette som lite aktuelt, særleg når gravminne vert ståande uavhengig av om festeavgift vert betalt eller ikkje. Dialog med fleire festerar stadfestar at det er lita interesse for vidare festing av verna grav (-minne) etter at festetida går ut.

Gravplassvedtektene må som statsforvaltaren påpeike endrast når verneplanen er vedtatt.

Pr. i dag har fellesrådet svært avgrensa med ressursar til å vedlikehalde gravminne som vert verna. Samtidig er det rett som Statsforvaltaren påpeike at dette burde vore på plass. Etter Kyrkjeverja si vurdering bør dette tas inn som eit punkt til oppfølging.

Den andre høyringsuttalen er frå Vestland Fylkeskommune, Avdeling for Kultur og Folkehelse(KFO). I hovudtrekk er det her peika på at me i planen burde vist til «meir sentrale lovverk og kulturminnedatabasen Askeladden og Kulturminnesøk» Me har med utgangspunkt i tilbakemeldinga tatt med ein kort oversikt over nokre relevante lovar og nettsider i planane.

**Dokument i saka:**

* Verneplan for gravplassane i Sveio kommune, revidert utgåve
* Høyringsuttale Statsforvaltaren i Vestfold og Telemark
* Høyringsuttale Vestland Fylkeskommune

**Kyrkjeverja sitt framlegg til vedtak:**

1. Sveio Kyrkjelege Fellesråd vedtar «Verneplan for gravplassar i Sveio kommune»
2. Vedtekter for gravplassane i Sveio vert revidert i tråd med verneplanen. Sak vedkomande nye vedtekter vert fremja til Fellesrådet våren 2023
3. Det er eit mål at det skal utarbeidast ein skjøtsels og vedlikehaldsplan for verna gravminne. Denne bør og innehalda informasjon om konkret plassering av dei verna gravminna.

**Behandling i møte:**

Det vart peika på ønske om å gjera denne planen tilgjengeleg for publikum.

**Sveio kyrkjelege Fellesråd sitt vedtak:**

1. Sveio Kyrkjelege Fellesråd vedtar «Verneplan for gravplassar i Sveio kommune»
2. Vedtekter for gravplassane i Sveio vert revidert i tråd med verneplanen. Sak vedkomande nye vedtekter vert fremja til Fellesrådet våren 2023
3. Det er eit mål at det skal utarbeidast ein skjøtsels og vedlikehaldsplan for verna gravminne. Denne bør og innehalda informasjon om konkret plassering av dei verna gravminna.

|  |  |
| --- | --- |
| **SVEIO KYRKJELEGE FELLESRÅD** | **SAKSPAPIR** |
| **Møtedato** | **Saksnummer** | **Saksbehandlar** | **Arkiv** |
| 20.02.2023 | 11/2023 | Ottar Krakk | Websak: 21/2 -012 |

**Sak 11/2023 Restaurering av altertavle i Valestrand Kyrkje**

I Sveio Kyrkjelege Fellesråd sitt møte 24.11 22 vart det behandla sak vedkomande restaurering av altertavle i Valestrand. Her er saksframstillinga og vedtak:

***19/2022 Valestrand Kyrkje – restaurering av altertavle***

*Altertavla i Valestrand Kyrkje har fått nokre skader. Det har oppstått nokre sprekker i pappen som maleriet er måla på. Den forgylla bua lista som går over sjølve maleriet har og vesentleg avskalling.*

*Maleriet er datert 1906. Det har og tidlegare vore utført restaurering av sprekker i maleriet, uvisst på kva tidspunkt. I følge rapport utarbeida av Anne Ytterdal , malerikonservator ved arkeologisk museum i Stavanger er denne restaueringa «fargemessig dårlig tilpassa».*

*Det er ikkje kjent kvifor sprekkene har oppstått. Ustabilt inneklima kan vera ein årsak samt også ev «mekanisk press» på den gamle pappen.*

*For å få betre oversikt over luftfktighet mv er det nå lånt ein målar av Arkeologisk museum som skal registrere dette gjennom vinteren.*

***Økonomi***

*Det er utarbeida eit kostnadsoverslag over behandling av maleriet. Dette kjem ut med ein kostnad på kr. 177870,- + mva. I tillegg kjem kostnadar til stillas.*

*Det finnes ei ordning gjennom Riksantikvaren der ein kan søkje tilskot til* [*restaurering av kyrkjekunst*](https://www.riksantikvaren.no/tilskudd/oversikt-over-tilskuddsordninger/#tilskudd-konservering-kirkekunst)*. Ordninga har søknadsfrist 1. november og kyrkjeverja har søkt om tilskot.*

***Vurdering***

*Slik kyrkjeverja vurderer det bør altertavla setjast betre i stand. Kostnadane er imidlertid så betydelege at dette ikkje kan prioriterast av eigne midlar og/eller kommunale midlar. Ein behandling av altertavla som beskriven har derfor som føresetnad at me får tilskot frå Riksantikvaren. Innanfor ordninga vil listeførte/verna*

*kyrkjebygg bli prioritert før dei som ikkje er det. Valestrand kyrkje er ikkje verna eller listeført.*

***Dokument i saka:***

* *Notat frå befaring, Anne Ytterdal, Arkeologisk Museum, 24.10.22*
* *Søknad om tilskot til restaurering av altertavle, 28.10.22*

***Kyrkjeverja sitt framlegg til vedtak:***

1. *Altertavla i Valestrand kyrkje vert behandla i tråd med framlegg frå Arkeologisk museum i Stavanger til ein total kostnad på kr. 177870,- + mva*
2. *Tiltaket vert berre gjennomført dersom kostnaden vert dekka av tilskot frå riksantikvaren.*

***Sveio Kyrkjelege Fellesråd sitt vedtak:***

1. *Altertavla i Valestrand kyrkje vert behandla i tråd med framlegg frå Arkeologisk museum i Stavanger til ein total kostnad på kr. 177870,- + mva*
2. *Tiltaket vert berre gjennomført dersom kostnaden vert dekka av tilskot frå riksantikvaren.*

Sveio kyrkjelege Fellesråd har nå nyleg mottatt vedtak om at Riksantikvaren gir tilskot på 90% av kostnadsoverslaget, dvs. kr. 160.083,- Vedtaket betyr at me lokalt ev må dekka noko av kostnaden, anslått til kr. 17.787,- om me skal gjennomføra restaureringa I tillegg kjem kostnadar til stillas og ev kostnadar ut over kostnadsoverslaget. Me må her rekne med ein tilleggskostnad på opp mot kr 25.000,- + mva.

Ut frå tidlegare signal om at freda kyrkjer og listeførte kyrkjer ville bli prioritert så var denne tildelinga overraskande og det har i utgangspunktet ikkje vore budsjettert med midlar her. Ei mulig finansiering av eigenandel er bruk av fondsmidlar.

Valestrand Kyrkje er 150 år i 2023 og det vil vera kjekt om og altertavla kan bli sett i stand før markeringa hausten 2023.

**Vurdering**

Slik Kyrkjeverja vurderer saka bør Fellesrådet takka ja til tilskotet slik at restaureringa blir gjennomført. Eg finn det rett sjølv om restaureringa av altertavla fell utanfor dei prioriterte områda for vedlikehald og rehabilitering av kyrkjebygg. Som kjent er øvste prioritet skalsikring og enøk/sikring. Her får me imidlertid eksterne midlar som dekke det meste av kostnaden. Når me i tillegg har midlar som tidlegare er sett av til «rehabilitering kyrkjebygg» kan dei nyttast til føremålet.

På same måte som maling av kyrkja er relatert til jubileet for kyrkja, i tillegg til at maling er nødvendig vedlikehald, er og rehabilitering av altertavla eit tema som kan drøftast med komiteen for 150årsjubileet for Valestrand kyrkje. Budsjett og rekneskap for jubileet er ikkje endeleg klart men tema bør tas opp med komiteen.

**Dokument i saka:**

* Notat frå befaring, Anne Ytterdal, Arkeologisk Museum, 24.10.22
* Søknad om tilskot til restaurering av altertavle, 28.10.22
* Riksantikvaren; Vedtak om tilskot

**Kyrkjeverja sitt framlegg til vedtak:**

1. Sveio kyrkjelege Fellesråd restaurerer altertavle i Valestrand kyrkje i tråd med tilråding frå Arkeologisk museum
2. Finansiering skjer via tilskot frå Riksantikvaren (160083,-) og bruk av fondsmidlar, «Vedlikehaldsfond» (inntil kr. 25.000,- )

**Behandling i møte:**

Arkeologisk Museum i Stavanger har nå i forkant av fellesrådsmøte opplyst at dei er usikre på om dei har kapasitet til å gjennomføra restaureringa i 2023. Dei vil i løpet av kort tid kunne gje tilbakemelding på om det er mulig å planlegge slik restaurering i løpet av året. Det kan ev og vera aktuelt å dei kan få kapasitet i løpet av året sjølv om dei nå ikkje har kapasitet til å planlegge å ta arbeidet i 2023.

Frå Fellesrådet si side er det sterkt ønskeleg å få gjennomført restaureringsarbeidet innan jubileet i oktober.

**Sveio kyrkjelege Fellesråd sitt vedtak:**

1. Sveio kyrkjelege Fellesråd restaurerer altertavle i Valestrand kyrkje i tråd med tilråding frå Arkeologisk museum
2. Finansiering skjer via tilskot frå Riksantikvaren (160083,-) og bruk av fondsmidlar, «Vedlikehaldsfond» (inntil kr. 25.000,- )